Ammetta li assoċja ruħu ma' oħrajn fl-importazzjoni, bejgħ u traffikar tad-droga
Raġel ammetta li assoċja ruħu ma' persuni oħra fl-importazzjoni, il-bejgħ u t-traffikar tad-droga kannabis u kokaina. Hu tressaq il-qorti akkużat ukoll li sar riċediv u li saq karozza mingħajr liċenzja u polza tal-assikurazzjoni. Il-Maġistrat Demicoli ma tatx is-sentenza sakemm jinġiebu l-provi għal talba li għamlet id-difiża biex jiġi applikat artiklu fil-liġi li jaħseb għal każi fejn l-akkużat ikollu hu stess problema ta' droga. Il-Qorti iżda tatu l-ħelsien mill-areest b'għadd ta' kundizzjonijiet. Isem l-akkużat mhux qed jixxandar b'ordni tal-qorti.